b'\n_START_ARTICLE_\nTor (brskalnik)\n_START_PARAGRAPH_\nTor je anonimni, brezpla\xc4\x8den in odprtokodni grafi\xc4\x8dni spletni brskalnik. Zagotavlja, da bo uporabnikova identiteta ostala skrita in odklepa nekatera blokirana spletna mesta. Deluje na operacijskih sistemih Windows, Mac OS X in Linux. Ime izhaja iz kratice projekta "The Onion Router", ki ga je ustvarila Vojna mornarica Zdru\xc5\xbeenih dr\xc5\xbeav Amerike leta 1995. Pozneje ga je razvijala Agencija za napredne obrambne analize ZDA. Tor uporabljajo posamezniki za ustvarjanje spletnih strani, uporabo raznih klepetalnic in drugih storitev, katerim ni mogo\xc4\x8de izslediti IP naslova. Novinarji prek brskalnika komunicirajo z osebami, ki jim pridobivajo informacije, v\xc4\x8dasih tudi po nezakoniti in neeti\xc4\x8dni poti. Nevladne organizacije (NVO) uporabljajo Tor, da delavce povezujejo z njihovo doma\xc4\x8do spletno stranjo, medtem ko so oni v tujini.\n_START_SECTION_\nKako deluje?\n_START_PARAGRAPH_\nOmre\xc5\xbeje Tor je skupina stre\xc5\xbenikov, ki omogo\xc4\x8da ljudem, da izbolj\xc5\xa1ajo njihovo varnost in zasebnost brskanja po internetu. Namesto, da bi ustvaril direktno povezavo, deluje kot mre\xc5\xbea tunelov, preko katere si organizacije in individualni uporabniki lahko izmenjujejo informacije in pri tem \xc5\xa1\xc4\x8ditijo lastno identiteto. \xc2\xa0Tor dovoljuje dostop do strani in vsebin, ki so navadno blokirane. Lahko se uporablja tudi kot gradnik za razvijalce programske opreme in pri ustvarjanju novih komunikacijskih orodij z vgrajeno funkcijo zasebnosti._NEWLINE_Tor ne more vedno zagotavljati popolne anonimnosti. Osredoto\xc4\x8da se namre\xc4\x8d na pot, po kateri informacije potujejo. Uporabiti je potrebno tudi specifi\xc4\x8dno programsko opremo, \xc4\x8de uporabnik ne \xc5\xbeeli, da spletna mesta, ki jih obi\xc5\xa1\xc4\x8de, vidijo njegove osebne podatke. Seveda uporabnik naj ne bi uporabljal svojih resni\xc4\x8dnih podatkov, \xc4\x8de ho\xc4\x8de prikriti svojo identiteto.\n_START_SECTION_\nKdo so njegovi uporabniki?\n_START_PARAGRAPH_\nPosamezniki uporabljajo Tor, kadar ne \xc5\xbeelijo, da bi kdo izsledil njihov IP naslov. Uporaben je tudi takrat, ko so internetne vsebine blokirane, s strani lokalnih internetnih ponudnikov. Tor jim dovoljuje, da delijo svoje mnenje in ustvarjajo strani, pri tem pa ohranjajo svojo identiteto skrito. Posamezniki uporabljajo omre\xc5\xbeje za socialno ob\xc4\x8dutljive komunikacije, kot so na primer spletne klepetalnice in forumi, katerih posledice so velikokrat povezane s posilstvi in zlorabo ljudi z boleznimi. Novinarji uporabljajo brskalnik za skrivno komuniciranje z njihovi ovaduhi in ljudmi, ki so viri\xc2\xa0 njihovih informacij. \xc2\xa0Podjetja, kot na primer IndyMedia, priporo\xc4\x8dajo Tor za varovanje zasebnosti na spletu in varnost svojih \xc4\x8dlanov.\xc2\xa0 Electronic Frontier Foundation podpira uporabo brskalnika, kot mehanizem za ohranitev dr\xc5\xbeavljanskih svobo\xc5\xa1\xc4\x8din na spletu. Korporacije uporabljajo Tor kot varen na\xc4\x8din za izvedbo analize konkuren\xc4\x8dnih podjetij in za nadomestitev navideznih zasebnih omre\xc5\xbeij, ki razkrivajo to\xc4\x8den znesek in \xc4\x8das komuniciranja. \xc2\xa0Vojna mornarica Zdru\xc5\xbeenih dr\xc5\xbeav Amerike ga koristi, za odprto zbiranje obve\xc5\xa1\xc4\x8devalnih podatkov.\n_START_SECTION_\nZakaj ga potrebujemo?\n_START_PARAGRAPH_\nBrskalnik Tor \xc5\xa1\xc4\x8diti pred nadzorom interneta, znanim kot "analiza prometa". \xc2\xa0Analiza prometa se lahko uporablja za ugotavljanje, kdo s kom komunicira, preko javnega omre\xc5\xbeja. Poznavanje cilja in vira internetnega prometa omogo\xc4\x8da drugim, da spremljajo uporabnikovo vedenje in interese. To lahko ogrozi delo in fizi\xc4\x8dno varnost posameznika, saj razkriva njegovo identiteto in lokacijo. Na primer, kadar je nekdo v tujini in se pove\xc5\xbee z ra\xc4\x8dunalnikom doma\xc4\x8dega delodajalca, lahko nehote razkrije svojo nacionalnost in poklicne pripadnost nekomu, ki omre\xc5\xbeje opazuje, tudi v primeru, da je povezava \xc5\xa1ifrirana._NEWLINE_Tor pripomore k zmanj\xc5\xa1anju analize prometa, saj posreduje informacijo preko razli\xc4\x8dnih lokacij in tako je nemogo\xc4\x8de ugotoviti, katera to\xc4\x8dka je ciljna. Informacija gre po poti, ki za seboj ne pu\xc5\xa1\xc4\x8da sledi. \xc2\xa0Namesto direktne poti od vira do cilja, gre skozi ve\xc4\x8d naklju\xc4\x8dnih omre\xc5\xbeij, da opazovalec ne more izvedeti in kje so podatki pri\xc5\xa1li ali kam gredo.\n_START_SECTION_\nO podjetju\n_START_PARAGRAPH_\nProjektna naloga podjetja Tor je neprofitna organizacija, namenjena za raziskave, razvoj in izobra\xc5\xbeevanje o spletni anonimnosti in zasebnosti. Dnevno brskalnik uporablja nekaj milijonov uporabnikov, vklju\xc4\x8dno z navadnimi dr\xc5\xbeavljani, ki \xc5\xbeelijo za\xc5\xa1\xc4\x8dititi identiteto, korporacijami, ki \xc5\xbeelijo preveriti konkurenta, tako v poslovnem, kot zasebnem \xc5\xbeivljenju, vladne organizacije in ljudi \xc2\xa0kazenskega pregona. Tor sestavlja 30 zaposlenih pla\xc4\x8danih razvijalcev, raziskovalcev, odvetnikov in nekaj deset prostovoljcev. Delno se financira s strani vlade in iz individualnih ter korporativnih donacij.'